CELEX: 32019D0611(03)
Language: el
Date: 2019-06-06 00:00:00
Title: Απόφαση του Συμβουλίου, της 6ης Ιουνίου 2019, για την παράταση της θητείας αναπληρωτή εκτελεστικού διευθυντή της Ευρωπόλ

11.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 195/6
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 6ης Ιουνίου 2019
         για την παράταση της θητείας αναπληρωτή εκτελεστικού διευθυντή της Ευρωπόλ
         (2019/C 195/04)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και την αντικατάσταση και κατάργηση των αποφάσεων του Συμβουλίου 2009/371/ΔΕΥ, 2009/934/ΔΕΥ, 2009/935/ΔΕΥ, 2009/936/ΔΕΥ και 2009/968/ΔΕΥ (1) και ιδίως το άρθρο 54 παράγραφοι 3 έως 5,
         Ενεργώντας ως αρχή αρμόδια για τον διορισμό του εκτελεστικού διευθυντή και των αναπληρωτών εκτελεστικών διευθυντών της Ευρωπόλ,
         Έχοντας υπόψη την πρόταση του διοικητικού συμβουλίου της Ευρωπόλ της 3ης Μαΐου 2018,
         Εκτιμώντας τα ακόλουθα:
         
                     (1)
                  
                  
                     Ο κ. Luis DE EUSEBIO RAMOS διορίστηκε αναπληρωτής εκτελεστικός διευθυντής της Ευρωπόλ με πράξη του Συμβουλίου της 12ης Μαρτίου 2015 (2). Η θητεία του κ. Luis DE EUSEBIO RAMOS αναμένεται να λήξει στις 31 Ιουλίου 2019.
                  
               
                     (2)
                  
                  
                     Οι αναπληρωτές εκτελεστικοί διευθυντές της Ευρωπόλ διορίζονται για τετραετή περίοδο, η οποία δύναται να παραταθεί άπαξ, σύμφωνα με το άρθρο 54 παράγραφος 4 του κανονισμού (ΕΕ) 2016/794.
                  
               
                     (3)
                  
                  
                     Η απόφαση του διοικητικού συμβουλίου της Ευρωπόλ της 1ης Μαΐου 2017 καθορίζει τη διαδικασία για την παράταση της θητείας των αναπληρωτών εκτελεστικών διευθυντών της Ευρωπόλ.
                  
               
                     (4)
                  
                  
                     Το διοικητικό συμβούλιο γνωστοποίησε στο Ευρωπαϊκό Κοινοβούλιο, στις 14 Μαΐου 2018, την πρόθεσή του να προτείνει στο Συμβούλιο να παραταθεί η θητεία του κ. Luis DE EUSEBIO RAMOS.
                  
               
                     (5)
                  
                  
                     Το διοικητικό συμβούλιο υπέβαλε στο Συμβούλιο γνώμη για την παράταση της θητείας του αναπληρωτή εκτελεστικού διευθυντή της Ευρωπόλ, κ. Luis DE EUSEBIO RAMOS, και για την ανακατάταξή του στον βαθμό AD 14.
                  
               
                     (6)
                  
                  
                     Βάσει της πρότασης που υπέβαλε το διοικητικό συμβούλιο, το Συμβούλιο επιθυμεί την παράταση της θητείας του κ. Luis DE EUSEBIO RAMOS ως αναπληρωτή εκτελεστικού διευθυντή της Ευρωπόλ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Luis DE EUSEBIO RAMOS ως αναπληρωτή εκτελεστικού διευθυντή της Ευρωπόλ παρατείνεται από την 1η Αυγούστου 2019 έως τις 31 Ιουλίου 2023 στον βαθμό AD 14.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Λουξεμβούργο, 6 Ιουνίου 2019.
            
               
                  Για το Συμβούλιο
               
               
                  Η Πρόεδρος
               
               A. BIRCHALL
            
         
         
            (1)  ΕΕ L 135 της 24.5.2016, σ. 53.
         
            (2)  Πράξη του Συμβουλίου της 12ης Μαρτίου 2015 για το διορισμό αναπληρωτή διευθυντή της Ευρωπόλ (ΕΕ C 88 της 14.3.2015, σ. 1).